艾利尼宣布離隊 「雲格年代」球員走晒
2024年05月18日 18:00
東網電視
更多新聞短片
艾利尼今季只有6次上陣。
阿仙奴中場艾利尼透過社交網，正式宣布今夏約滿離隊，意味兵工廠隊內將會冇晒由傳奇主帥雲格所簽入嘅球員。
雲格執教阿仙奴時期，於2016年1月以1,250萬歐元(約1億港元)向瑞士球隊巴素利收購艾利尼，但佢不獲重用，其中2019/20年球季被外借去土耳其球隊比錫達斯。艾利尼總共為阿仙奴上陣161場入6球及10次助攻，其中今季只有6次上陣，僅合共踢咗95分鐘，順理成章未能續約。
雲格2018年離開執教咗22年嘅阿仙奴，佢所簽入嘅球員亦先後離隊，艾利尼屬於現時僅剩餘最後1位「雲格年代」球員，隨住呢位31歲埃及國腳走人，兵工廠正式完成改朝換代。